recursal/SuperWikiNEXT-32B huggingface dataset:
Η **Αβέλλα** είναι πόλη και κοινότητα που ανήκει στην επαρχία του Αβελλίνο, στην περιφέρεια Καμπανία της Ιταλίας. 

Στην Αβέλλα ανακαλύφθηκε το 1745 πέτρινη επιγραφή (λατ. ‘’Cippus Abellanus’’), που αποτελεί σπουδαίο δείγμα της Οσκανικής γλώσσας και χρονολογείται στα μέσα του 2ου π.Χ αιώνα. Το κείμενο της επιγραφής μαρτυρά μια συνθήκη μεταξύ Αβέλλας και Νώλας.

Κατά τον Ιουστίνο, η ομώνυμη αρχαία πόλη ήταν αποικία των Χαλκιδέων. Σύμφωνα με αναφορές του Βιργίλιου και του Πλίνιου, εικάζεται πως η αρχαία πόλη ήταν πλούσια σε μηλιές και γνωστή για τα λεπτοκάρυά της.

Παραπομπές
----------

1. ↑  Ernst Pulgram, *The American Journal of Philology*, Vol. 81, No. 1 (Jan. 1960), pp. 16-29.
2. ↑  Just. xx. 1.13
3. ↑  Αινειάδα, Βιβλίο 7, 740
4. ↑  Plin. xv. 22
5. ↑  Bunbury, Edward Herbert (1854). "Abella" στο Smith, William. Dictionary of Greek and Roman Geography 1. London: John Murray. pp. 2,3.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126871750
* LCCN: n2004041583
* GND: 4716915-1
* SUDOC: 063871831
* BNF: cb12649370g (data)

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ιταλία
 |

 |
O **αραβικός λύκος** (*Canis lupus arabus*) είναι υποείδος του γκρίζου λύκου (*Canis lupus*), που ανήκει στην μεγάλη οικογένεια των Κυνιδών και στο γένος Κύων. Το είδος αυτό ζούσε κάποτε σε όλη την Αραβική χερσόνησο. Τώρα ζει σε περιοχές του Ισραήλ, του νότιου και δυτικού Ιράκ, στο Ομάν, την Υεμένη, την Ιορδανία, τη Σαουδική Αραβία και πιθανότατα σε ορισμένες περιοχές του Όρους Σινά.

Περιγραφή
---------

Ο Αραβικός λύκος σε ζωολογικό κήπο
Ο αραβικός λύκος είναι ένας μικρού μεγέθους λύκος που έχει προσαρμοστεί στις συνθήκες της ερήμου. Έχει ύψος 66 εκατοστά και ζυγίζει κατά μέσο όρο 18,14 κιλά. Τα αυτιά του είναι μεγάλα σε σχέση με το μέγεθος του και άλλα συγγενικά είδη, πράγμα απαραίτητο για την ομοιόμορφη κατανομή της θερμοκρασίας τους. Οι αραβικοί λύκοι δεν ζουν συνήθως σε αγέλες, αλλά κυνηγούν σε ζεύγη ή σε ομάδες 3 ή 4 ζώων. Έχουν κοντή και λεπτή γούνα το καλοκαίρι, αν και η χαίτη στην πλάτη τους παραμένει πυκνή και το καλοκαίρι. Αυτό θεωρείται ότι αποτελεί προσαρμογή κατά της ηλιακής ακτινοβολίας. Η χειμωνιάτικη γούνα είναι μακριά και πυκνή. O αραβικός λύκος δεν έχει ιδρωτοποιούς αδένες, αλλά όπως οι άλλοι σκύλοι, ελέγχει την θερμοκρασία του σώματός του λαχανιάζοντας ανά τακτά χρονικά διαστήματα. Σε αντίθεση με τους άλλους γκρίζους λύκους, τα δύο μεσαία δάχτυλα των ποδιών τους είναι μικρότερα από τα άλλα, κοινό χαρακτηριστικό με το αφρικανικό αγριόσκυλο. Διαφέρει από τον Ινδικό λύκο λόγω της γούνας του, του μικρότερου μεγέθους και του μικρότερου κεφαλιού του.

Διατροφή
--------

Ο Αραβικός λύκος σε έρημο του Ισραήλ
Οι αραβικοί λύκοι μπορούν να επιτεθούν και να φάνε κάθε οικόσιτο ζώο ως το μέγεθος της κατσίκας. Ως αποτέλεσμα οι χωρικοί συχνά δηλητηριάζουν ή σκοτώνουν τους λύκους. Τρέφονται επίσης με λαγούς, τρωκτικά, οπληφόρα, είναι επίσης πτωματοφάγα ζώα. Κυνηγούν επίσης ζώα μεσαίου μεγέθους όπως γαζέλες και αγριοκατσικα.

Κατάσταση
---------

Σύμφωνα με τον Κόκκινο κατάλογο της IUCN, χαρακτηρίζεται «*Απειλούμενο*». Στο Ομάν, ο πληθυσμός των λύκων, έχει αυξηθεί σημαντικά από τότε που απαγορεύτηκε το κυνήγι και πιθανότατα θα επανεμφανιστούν σε αρκετές περιοχές της χώρας. Στο Ισραήλ, οι πληθυσμοί υπολογίζονται στα 100 - 150 άτομα. Στο Ιράκ, ο πληθυσμός του αυξάνεται συνεχώς τα τελευταία χρόνια.

Στον πολιτισμό
--------------

Ο χάρτης κατανομής των υποειδών του Γκρίζου λύκου. Με μπλε χρώμα εμφανίζονται οι πληθυσμοί των Αραβικών λύκων
Ο λύκος, αναφέρεται συχνά στην Αγία Γραφή ως εχθρός για τα κοπάδια (Σιράχ 13:21, Ματθαίος 7:15) και ως δείγμα προδοσίας, αγριότητας και αιμοδιψίας. Η φυλή του Βενιαμίν, λόγω του πολεμικού χαρακτήρα της, παρομοιάστηκε με λύκο στην Καινή και Παλαιά Διαθήκη.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αραβικός λύκος** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Αραβικός λύκος** |
Ο **Ίαν Κένεντι** (**Ian Kennedy**, γενν. Dundee, Μεγάλη Βρετανία, 22 Σεπτεμβρίου 1932) είναι Σκοτσέζος καλλιτέχνης, εικονογράφος και σχεδιαστής κόμικς. Εργάστηκε στο Ηνωμένο Βασίλειο για λογαριασμό γνωστών εκδοτικών εταιρειών, όπως οι D.C. Thomson & Co. Amalgamated Press κ.α.

Βιογραφία και καριέρα
---------------------

Απόφοιτος εγκυκλίων σπουδών στο σχολείο του Clepington, εκπαιδεύτηκε ακολούθως στην Ακαδημία Morgan, καθώς ήδη είχε ξεκινήσει να σχεδιάζει επαγγελματικά. Από το 1949 ήταν μαθητευόμενος και η πρώτη του δουλειά δημοσιεύθηκε στο εβδομαδιαίο έντυπο *Sunday Post*. Ήταν το μελάνωμα στα σταυρόλεξα της εφημερίδας. Μετά το γάμο του (1953) έπιασε δουλειά στο περιοδικό *Knockout*, ενώ το 1955 έγινε ελεύθερος επαγγελματίας. Ακολούθησαν συνεργασίες με τα περιοδικά *Thriller Picture Library*, *Air Ace*, *Hotspur*, *Buster*, *Wizard* στα οποία εξειδικεύθηκε (κυρίως) σε πολεμικές σειρές. Τη δεκαετία του ’70 στράφηκε στην επιστημονική φαντασία για τα έντυπα 2000AD, *Star Lord* κ.α. Στο *Eagle* εικονογράφησε με επιτυχία τη δημοφιλή σειρά Dan Dare, ενώ διακρίθηκε και στα περιοδικά *Commando*, *Blake’s 7*, *Battle Picture Weekly* κ.α. Παράλληλα, ζωγράφιζε πίνακες για εξώφυλλα ετήσιων εκδόσεων, ενώ το 1997 αποσύρθηκε, προσωρινά, από το χώρο. Συνεχίζει να εργάζεται, περιστασιακά, σε προχωρημένη ηλικία.

Παραπομπές
----------

1. ↑  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. k/kennedy\_ian. Ανακτήθηκε στις 9  Οκτωβρίου 2017.
2. ↑  dct.myfamilyannouncements.co.uk/dundee/view/4832098/kennedy.
3. ↑  Ian Kennedy (UK comics Wiki) Ανακτήθηκε στις 24/11/2021
4. ↑  Ian Kennedy (Lambiek Comiclopedia) Ανακτήθηκε στις 24/11/2021

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2357149619366604010007
* **Europeana**: agent/base/120844
* LCCN: nb2017010274

 |

 |
Άκις και Γαλάτεια, από τον Claude Lorrain
Ο **Άκις** *(Acis)* ήταν ποτάμια θεότητα της ρωμαϊκής μυθολογίας.

Σύμφωνα με τον Οβίδιο ήταν το πνεύμα του ενός αρχαίου ποταμού που πήγαζε από την Αίτνα στη Σικελία. Ήταν γιος του Φαύνου και της νύμφης Συμαιθίδας, κόρης του ποταμού Συμαιθού της Σικελίας. Ο Άκις αγαπούσε τη θαλάσσια νύμφη Γαλάτεια, αλλά τον σκότωσε ο Κύκλωπας Πολύφημος.

Τον μύθο του Άκι και της Γαλάτειας τον αναφέρει μόνο ο Οβίδιος και ίσως είναι δική του εφεύρεση. Στην αναγέννηση πολλοί ζωγράφοι χρησιμοποίησαν για θέμα τους την ιστορία, ενώ ο Χέντελ έγραψε και όπερα.

Παραπομπές
----------

1. ↑  Schmitz Leonhard, Acis, Smith William, Dictionary of Greek and Roman Biography and Mythology, Boston 1867,  Αρχειοθετήθηκε 2009-11-15 στο Wayback Machine.
2. ↑  *Polyphemus and Galatea in a landscape*
3. ↑  (National Gallery of Scotland. Elsheimer changed his mind in midstream and painted out the figures, rendering the painting a pure landscape.  Αρχειοθετήθηκε 2007-03-12 στο Wayback Machine.
4. ↑  Other images of Acis, Galatea and Polyphemus are displayed at the ICONOS site.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 50030693
* GND: 119216159
* SUDOC: 24153416X
* BNF: cb150826777 (data)

 |

 |
Συντεταγμένες: 41°42′30.377″N 42°45′45.443″E﻿ / ﻿41.70843806°N 42.76262306°E﻿ / 41.70843806; 42.76262306

Το **Όκρος Τσίχε** ( γεωργιανά: ოქროს ციხე), το όνομα του οποίου μεταφράζεται ως «*Χρυσό φρούριο*», είναι μεσαιωνικό φρούριο στο Δήμο Αντιγένι, στο μχάρε Σάμτσχε-Τζαβαχέτι στα νότια της Γεωργίας, βόρεια του χωριού Σόκα. Βρίσκεται στην ιστορική κοιλάδα Κβαμπλιάνι, σε ένα δυσπρόσιτο και απόκρημνο βουνό. Το φρούριο κατείχε εξέχουσα θέση στις Γεωργιανές-Οθωμανικές αναμετρήσεις του 16ου αιώνα και ήταν επίσης γνωστό με την τουρκική απόδοση του ονόματός του: *Αλτουνκάλα*. 

Το 2007, το Όκρος Τσίχε καταχωρήθηκε στον κατάλογο με τα Αμετακίνητα Πολιτιστικά Μνημεία Εθνικής Σημασίας της Γεωργίας.

Αρχιτεκτονική
-------------

Το φρούριο Όκρος Τσίχε είναι μια από τις μεγαλύτερες μεσαιωνικές οχυρώσεις στη Γεωργία. Οι παχιοί τοίχοι του είναι χτισμένοι από χοντρικά ξακρισμένους ογκόλιθους, που ορθώνονται σε ύψος 10 μέτρων. Η ακρόπολη βρίσκεται πάνω σε μια βραχώδη κορυφογραμμή του βουνού και οι προμαχώνες του - ενισχυμένοι με μεγάλους πύργους - κάνουν απότομη κάθοδο στις νότιες και βόρειες πλαγιές. Το σχέδιό του είναι περίπλοκο, με αρκετά επίπεδα που ακολουθούν την ακανόνιστη βραχώδη επιφάνεια και ανθρωπογενή τεχνητά τοιχώματα που συνδυάζονται με τα φυσικά βραχώδη.

Ιστορία
-------

Το φρούριο Όκρος Τσίχε χτίστηκε στα τέλη του 13ου ή στις αρχές του 14ου αιώνα και ήταν ένα από τα κύρια οχυρά στην κατοχή της δυναστείας των Ζακέλι του πριγκιπάτου του Σάμτσχε. Λόγω της εξέχουσας θέσης του στην κοιλάδα Κβαμπλιάνι, το φρούριο διαδραμάτισε σημαντικό ρόλο στην υπεράσπιση του Σάμτσχε από τις εισβολές του Οθωμανικού στρατού κατά την Καυκάσια εκστρατεία του Λαλά Μουσταφά Πασά το 1578. Είναι το φρούριο στο οποίο είχε οχυρωθεί η πριγκίπισσα Ντεντισμέντι (Γεωργιανά: დედისიმედი), προτού διαπραγματευτεί μια ειρηνευτική συμφωνία με τον Οθωμανό διοικητή. 

Μετά την ολοκληρωτική κατάκτηση της επαρχίας από τους Οθωμανούς, το φρούριο ήταν γνωστό με το τουρκικό όνομά του, Αλτουνκάλα, και λειτουργούσε ως κέντρο της ομώνυμης περιοχής (*λίβα*).

Παραπομπές
----------

1. ↑  «List of Immovable Cultural Monuments» (PDF) (στα Γεωργιανά). National Agency for Cultural Heritage Preservation of Georgia. Ανακτήθηκε στις 2 Ιουλίου 2019.
2. 1 2  Beradze, V. (1970). *სამცხის ხუროთმოძღვრული ძეგლები (Αρχιτεκτονικά Μνημεία του Σάμτσχε)* (στα Γεωργιανά). Tbilisi. σελίδες 61–62.

Εξωτερικοί σύνδεσμοι
--------------------

* Πολυμέσα σχετικά με το θέμα  Okro fortress στο Wikimedia Commons
Συντεταγμένες: 37°45′1.390″N 23°26′43.660″E﻿ / ﻿37.75038611°N 23.44546111°E﻿ / 37.75038611; 23.44546111

Η **Εκκλησία των Αγίων Θεοδώρων**, περισσότερο γνωστή ως **Όμορφη Εκκλησιά**, είναι εκκλησία στην Αίγινα, στην Περιφέρεια Αττικής, στην Ελλάδα.

Τοποθεσία
---------

Η συγκεκριμένη κατασκευή βρίσκεται επί της οδού μεταξύ της πόλεως της Αίγινας και του οικισμού Παλαιοχώρα, στο ύψος του οικισμού Κυψέλη.

Ιστορία και περιγραφή
---------------------

Ανεγερθείσα κατά τη διάρκεια της μεσοβυζαντινής περιόδου, πιο συγκεκριμένα κατά τη διάρκεια του 12ου αιώνα, η συγκεκριμένη μονόχωρη καμαροσκέπαστη εκκλησία είναι αφιερωμένη στους Αγίους Θεοδώρους. Χτισμένη ισοδομικά από τετράγωνους πελεκητούς πωρόλιθους, οι οποίοι αποτελούν σπόλια προερχόμενα από αρχαία μνημεία του νησιού, το εσωτερικό της είναι διακοσμημένο με τοιχογραφίες, οι οποίες αποτελούν χαρακτηριστικά παραδείγματα βυζαντινής ζωγραφικής, η πλειοψηφία εκ των οποίων διατηρούνται σε καλή κατάσταση. Κύριες θεματολογίες των συγκεκριμένων τοιχογραφιών αποτελούν η Σταύρωση και η Ανάληψη.

Παραπομπές
----------

1. ↑  www.arxaiologikoktimatologio.gov.gr/el/monuments\_info?id=148161&type=Monument.
2. 1 2 3  Σωτηρίου 1925, σελ. 243.
3. 1 2  Γκιολές & Πάλλης 2014, σελ. 205.
4. ↑  Σωτηρίου 1925, σελ. 247.
5. ↑  Σωτηρίου 1925, σελ. 248.

Πηγές
-----

* Γκιολές, Νικόλαος· Πάλλης, Γεώργιος (2014). *Άτλας των χριστιανικών μνημείων του Αιγαίου: από τους πρώτους χριστιανικούς χρόνους μέχρι την Άλωση*. Αθήνα: Γενική Γραμματεία Αιγαίου και Νησιωτικής Πολιτικής. ISBN 978-618-80577-4-6.
* Σωτηρίου, Γ. Α. (1925). «Η όμορφη εκκλησιά Αιγίνης. Συμβολή εις την Βυζαντινήν εικονογραφίαν και τέχνην». *Επετηρίς Εταιρείας Βυζαντινών Σπουδών* (Εταιρεία Βυζαντινών Σπουδών) **Β**. .


|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ελλάδα
* Πύλη:Χριστιανισμός
 |

 |
Ο **Αθλητικός Σύλλογος Ρήγας** είναι ερασιτεχνικό μη κερδοσκοπικό σωματείο της Θεσσαλονίκης, που ασχολείται αποκλειστικά με τον Κλασικό Αθλητισμό. Δραστηριοποιείται στο Εθνικό Καυτανζόγλειο Στάδιο Θεσσαλονίκης. Διαθέτει τμήματα όλων των ηλικιακών κατηγοριών, καλλιεργεί όλα τα αγωνίσματα του στίβου και αποτελεί φυτώριο για το άθλημα του άλματος επί κοντώ. Οι ιδρυτές του συλλόγου έδωσαν στο σύλλογο το όνομα ΡΗΓΑΣ για να τιμήσουν τον Ρήγα Ευσταθιάδη, πρωταθλητή του άλματος επί κοντώ, ως έναν ταπεινό και αφανή εργάτη του κλασικού αθλητισμού τιμώντας στο πρόσωπό του και όλους τους αγνούς εργάτες του αθλητισμού.

Παραπομπές
----------

1. ↑  ΑΘΛΗΤΙΚΟΣ ΣΥΛΛΟΓΟΣ "ΡΗΓΑΣ" ΘΕΣΣΑΛΟΝΙΚΗΣ - επίσημη ιστοσελίδα
2. ↑  «ΣΕΓΑΣ - Σύνδεσμος Ελληνικών Γυμναστικών Αθλητικών Σωματείων». Αρχειοθετήθηκε από το πρωτότυπο στις 3 Ιανουαρίου 2019. Ανακτήθηκε στις 2 Ιανουαρίου 2019.
3. ↑  ΠΡΟΚΗΡΥΞΗ ΑΓΩΝΩΝ ΣΤΙΒΟΥ "ΡΗΓΑΣ ΕΥΣΤΑΘΙΑΔΗΣ" 2018, meapopsi.gr - 17 Μαΐου 2018
4. ↑  «ΡΗΓΑΣ ΕΥΣΤΑΘΙΑΔΗΣ: Πρωταθλητής Ελλάδας, Βαλκανιονίκης στο Άλμα επί Κοντώ - Νίκος Β. ΜΟΥΡΑΤΙΔΗΣ, Ιστορικός Αθλητισμού». Αρχειοθετήθηκε από το πρωτότυπο στις 22 Ιανουαρίου 2021. Ανακτήθηκε στις 2 Ιανουαρίου 2019.
Ο **Όμιλος Γ΄** του Ευρωμπάσκετ 2017 θα λάβει χώρα από την 1η Σεπτεμβρίου έως την 7η Σεπτεμβρίου 2017. Όλοι οι αγώνες του ομίλου θα γίνουν στο Κλουζ-Ναπόκα, στη Ρουμανία.

Ο όμιλος αποτελείται από την Κροατία, την Τσεχία, την Ισπανία, το Μαυροβούνιο, τη Ρουμανία και την Ουγγαρία. Οι τέσσερεις πρώτες ομάδες στην τελική κατάταξη προκρίνονται στον δεύτερο γύρο.

Βαθμολογία
----------


| Θση | Ομάδα | Αγ | Ν | Η | ΠΥ | ΠΚ | ΔΠ | Βθμ | Πρόκριση |
| --- | --- | --- | --- | --- | --- | --- | --- | --- | --- |
| 1 | Ισπανία Ισπανία | 5 | 5 | 0 | 449 | 303 | +146 | 10 | Πρόκριση στη φάση νοκ-άουτ |
| 2 | Κροατία Κροατία | 5 | 4 | 1 | 397 | 336 | +61 | 9 |
| 3 | Μαυροβούνιο Μαυροβούνιο | 5 | 3 | 2 | 378 | 367 | +11 | 8 |
| 4 | Ουγγαρία Ουγγαρία | 5 | 2 | 3 | 335 | 370 | −35 | 7 |
| 5 | Τσεχία Τσεχία | 5 | 1 | 4 | 356 | 441 | −85 | 6 |  |
| 6 |  Ρουμανία | 5 | 0 | 5 | 316 | 414 | −98 | 5 |

Πηγή: Eurobasket 2017  
Κανόνες κατάταξης: 1) Βαθμοί· 2) Μεταξύ τους αποτέλεσμα· 3) Διαφορά πόντων· 4) Σημειωθέντες πόντοι.
*Όλες οι ώρες είναι στην τοπική.*
*Adiantum capillus-veneris*Το **αδίαντο** είναι βότανο λεπτοφυές με πλούσιο φύλλωμα, καθώς και φαρμακευτικές ιδιότητες.

Ονομασία
--------

Η ονομασία του βοτάνου προέρχεται από το ότι δε μουσκεύεται μέσα στο νερό. Η λατινική ονομασία του είναι ***Adiantum capillus-veneris***, δηλαδή αδίαντο ή "κόμη της Αφροδίτης", η οποία σύμφωνα με το μύθο ξεπρόβαλε μέσα από τους αφρούς της θάλασσας με στεγνά μαλλιά. Στα ελληνικά συναντάται με διάφορες ονομασίες: πολυτρίχι, σκορπίδι, καλλίτριχον, μαλλόχορτο, κόμη της Αφροδίτης, βροντοτρίχι, πηγαδόχορτο, ψαλιδόχορτο κ.ά.

Περιγραφή
---------

Είναι ποώδης φτέρη και εμφανίζεται σε διάφορα είδη, ορισμένα από τα οποία καλλιεργούνται ως διακοσμητικά. Το μήκος της φτάνει τα 40 εκατοστά και έχει οριζόντιο ρίζωμα. Έχει φύλλα σύνθετα που το μήκος τους φτάνει έως και τα 60 εκατοστά. Το χειμώνα είναι ανθεκτικά και διαθέτουν καστανόμαυρους μίσχους με λέπια στη βάση. Τα φύλλα είναι ελασματοειδή σε πράσινο χρώμα, με ελαφρά σχισίματα στις άκρες. Φυτρώνει κοντά σε πηγές, σε σχισμές βράχων, σε τοιχώματα πηγαδιών, σε υγρές περιοχές κοντά στη θάλασσα και γενικά σε περιοχές που υπάρχει άφθονο νερό.

Θεραπευτικές Ιδιότητες
----------------------

Το αδίαντο χρησιμοποιείται ως αντιβηχικό, αντιπυρετικό, τονωτικό, καταπραϋντικό, καθαριστικό, ψυκτικό, εφιδρωτικό. Ακόμα, δρα ως μαλακτικό για τις παθήσεις του αναπνευστικού συστήματος. Βοηθάει στην ψαμμίαση, στον ξηρό βήχα, την καταρροή, την περιφερειακή κυκλοφορία του αίματος και στον εγκέφαλο. Συνδυάζεται με αγριάδα, φούντες καλαμποκιού και άλλα διουρητικά φυτά.

Έχει καρδιοτονωτικές ιδιότητες και δρα θετικά σε κυκλοφοριακά προβλήματα στα άκρα, στον εγκέφαλο και στις αρρυθμίες. Το έγχυμά του είναι ωφέλιμο στη βρογχίτιδα, στα κρυολογήματα και τη φαρυγγίτιδα. Χρησιμοποιείται ως αποτοξινωτικό σε προβλήματα αλκοολισμού. Οι θεραπευτικές του ιδιότητες βρίσκονται κυρίως στα φύλλα. Το εξωτερικό των φύλλων του χρησιμοποιείται σε σκευάσματα για την πιτυρίδα ή ως τονωτικό των μαλλιών.

Επίσης βοηθά και στην καταπολέμηση της κύστης κόκκυγος.

Προφυλάξεις
-----------

Μερικές φτέρες περιέχουν καρκινογόνες ουσίες. Επίσης περιέχουν ένα ένζυμο, το οποίο απορροφά τις βιταμίνες του συμπλέγματος Β. Σε μεγάλες ποσότητες το ένζυμο αυτό, προκαλεί σοβαρό πρόβλημα υγείας, ενώ σε μικρές ποσότητες δεν είναι επικίνδυνο για ανθρώπους που έχουν μία σωστή διατροφή, πλούσια σε βιταμίνη Β.

Το συγκεκριμένο ένζυμο μπορεί να καταστραφεί με το μαγείρεμα ή την αποξήρανση του φυτού. Συνεπώς, είναι ασφαλέστερο αν αποξηρανθεί και έχει καλύτερα αποτελέσματα αν χρησιμοποιηθεί φρέσκο.

Πηγές
-----

* Phyto.gr: *Αδίαντο*
* Herb.gr: *Αδίαντο*
Η **Άννα Γερασίμου** είναι επαγγελματίας αθλητής της αντισφαίρισης. Γεννήθηκε στις 15 Οκτωβρίου 1987 στην Καβάλα της Ελλάδας.

Προσωπική ζωή
-------------

Η Άννα Γερασίμου γεννήθηκε στην Καβάλα αλλά πολύ νέα μετακόμισε στην Αθήνα για να ασχοληθεί επαγγελματικά με το τένις. Το 2004 μπήκε στην εθνική ομάδα των γυναικών. Αγωνίζεται με ρακέτες Prince speed port tour και έχει ως προπονητή τον Στάθη Χαριτωνίδη ενώ προπονητής της υπήρξε ο Καλοβελωνης Γιώργος. Είχαν προηγηθεί 6 πρωταθλήματα Ελλάδος στις εκάστοτε αντίστοιχες κατηγορίες της ηλικίας της (2000, 2001, 2002, 2003, 2004, 2005).

2003
----

Το 2003 κατακτά την 3η θέση στην ευρωπαϊκή κατάταξη (girls under16), την 2η θέση στα διεθνή πρωταθλήματα (girls under16) στο Eching της Γερμανίας και στο Le ponte της Γαλλίας και την 3η θέση στα διεθνή πρωταθλήματα (girls under16) στο Anderlecht του Βελγίου και στο Ulm της Γερμανίας.

2004
----

Το 2004 η καριέρα της εκτοξεύτηκε με την είσοδό της στην εθνική ομάδα και τις συμμετοχές στα προημιτελικά στο τουρνουά της Αθήνας (test event ολυμπιακών αγώνων), στα ημιτελικά στο τουρνουά της Ορεστιάδας.Παρόλο αυτά είχε μια μεγάλη ατυχία με το σπάσιμο του αριστερού καρπού και την αποχή από αγώνες για περίπου 6 μήνες.

2005
----

Το 2005 επανήλθε κατακτώντας την 1η θέση στο διεθνές πρωτάθλημα (girls under18) στο Αμβούργο της Γερμανίας, την 2η θέση στο ITF (girls under18) στο SAlssomagiore της Ιταλίας, την 2η θέση στο τουρνουά στην Αθήνα, και σε ημιτελικό στο τουρνουά στην Πάτρα και το Βόλο.

2006
----

Το 2006 βγήκε νικήτρια 3 φορές σε τουρνουά (Αττάλεια της Τουρκίας, Μυτιλήνη, Βόλο) ενώ κατέκτησε την 2η θέση στο τουρνουά στο Haskovo της Βουλγαρίας και έφτασε 4 φορές σε προημιτελικό.

2007
----

Το 2007 ήταν νικήτρια στο τουρνουά στο Mont de Marsan της Γαλλίας και στο Τελ Αβίβ του Ισραήλ. Μέσα στις επιτυχίες της είχε 2η θέση στην Τυφλίδα της Γεωργίας και 2η θέση στο στη Melilla της Ισπανίας.

2008-2011
---------

Το 2008 συμμετείχε μαζί με την Λένα Δανιηλίδου στους Θερινούς Ολυμπιακούς Αγώνες 2008. Μετά από 3 πρωταθλήματα Ελλάδας (2005, 2006, 2007) και την παραμονή της σταθερά ως Ελληνίδα στην 2 θέση στη διεθνή κατάταξη μετά τη Λένα Δανιηλίδου αποφάσισε να αποσυρθεί από τους αγωνιστικούς χώρους για να τελειώσει τις σπουδές της στην Παιδαγωγική.

Πηγές
-----

* tennisnews.gr Βιογραφικό
* tennisnews.gr/gerasimou Απόσυρση Αρχειοθετήθηκε 2011-09-13 στο Wayback Machine.
* itftennis.com Στατιστικά Αρχειοθετήθηκε 2011-05-17 στο Wayback Machine.
* wtatennis.com Τουρνουά

Παραπομπές
----------

1. ↑
Τα **Αναστενάρια** είναι ένα παραδοσιακό ελληνικό και βουλγαρικό θρησκευτικό έθιμο - γιορτή, κύριο χαρακτηριστικό του οποίου είναι η εκτέλεση πυροβασίας, δηλαδή βαδίσματος με γυμνά πόδια πάνω σε ένα στρώμα πυρακτωμένων κάρβουνων.

Ιστορία
-------

Πιθανολογείται ότι τα Αναστενάρια είναι επιβίωση αντίστοιχων θρησκευτικών πρακτικών της αρχαιότητας και συγκεκριμένα πρακτικών από τη λατρεία του Διόνυσου.

Τα Αναστενάρια γίνονται σήμερα στην Αγία Ελένη Σερρών, στην Κερκίνη Σερρών στο Στρυμωνικό Σερρών, στο Λαγκαδά, στη Μελίκη Ημαθίας και στη Μαυρολεύκη της Δράμας. Συνδέονται δε με τη γιορτή των Αγίων Κωνσταντίνου και Ελένης στις 21 Μαΐου. Οι εκδηλώσεις ξεκινάνε την παραμονή της 21ης Μαΐου και τελειώνουν το βράδυ της 23ης.

Το όνομα αναστενάρια πάρθηκε από το *αναστενάρι*, το εικόνισμα που κρατούν σ' όλη τη διάρκεια της γιορτής στα χέρια τους και που θεωρείται ο ανώτατος αρχηγός των αναστενάρηδων.

Η γιορτή αρχίζει με ξέφρενο χορό, με τη συνοδεία του ταμπούρλου και με ψαλμωδία ύμνων. Κατόπιν γίνεται η ζωοθυσία (τη δεύτερη μέρα), όπου το κρέας του σφαγμένου ζώου μοιράζεται στις οικογένειες του χωριού. Αρχίζει πάλι ο χορός και το φαγοπότι και σαν κλείσιμο έρχεται η πυροβασία. Κατά τη φάση αυτή ορισμένοι από τους συμμετέχοντες, εκστασιασμένοι από την πίστη τους, ρίχνονται στα αναμμένα κάρβουνα και χορεύουν κρατώντας στα χέρια τους ένα εικόνισμα ή ένα Ευαγγέλιο.

Δείτε ακόμα
-----------

* Αναστενάρηδες
* Χιουατάρι-σάι

Βιβλιογραφία
------------

* Ελένη Μπολιάκη, *Το διονυσιακό (;) αναστενάρι. Ερμηνείες και παρερμηνείες*, εκδ. Πατάκη, Αθήνα, 2011

Εξωτερικοί σύνδεσμοι
--------------------

* Τα Αναστενάρια στις Σέρρες
* Τα Αναστενάρια στη Δράμα Αρχειοθετήθηκε 2007-09-15 στο Wayback Machine.

### Ψηφιακό αρχείο ΕΡΤ

* Παρασκήνιο, Πρόσωπα (Αναστενάρια 1995) (Αρχείο ντοκιμαντέρ της ΕΡΤ)
Γενικά ως **αδρανή αέρια** χαρακτηρίζονται τα αέρια εκείνα που υπό κανονικές συνθήκες παρουσιάζουν μηδενική μέχρι ελάχιστη αντιδραστικότητα, δηλαδή δεν προκαλούν, αλλά ούτε και συμμετέχουν σε χημική αντίδραση, παραμένοντας έτσι αδρανή, εξ ου και ο προσδιορισμός τους. Αυτό οφείλεται στην πληρότητα ηλεκτρονίων στην εξωτερική στιβάδα του ατόμου τους.  
 
Στην κατηγορία αυτή υπάγονται τα ευγενή αέρια, καλούμενα αρχικά ως αδρανή και επιπρόσθετα το άζωτο καθώς και το διοξείδιο του άνθρακα, υπό ειδικές συνθήκες.

Τα αδρανή αέρια χρησιμοποιούνται ευρύτατα στη Χημεία, τη Φυσική, τη Βιομηχανία, τη τεχνολογία, στις μεταφορές επικίνδυνων φορτίων, στη πυροπροστασία, τη διατήρηση τροφίμων κ.λπ. κυρίως ως ενδιάμεσα μονωτικά υλικά προς αποφυγή χημικών αντιδράσεων ή ελέγχου της θερμότητας των εξώθερμων αντιδράσεων.  
 
Μεγαλύτερη χρήση αδρανών αερίων παρουσιάζουν κυρίως το άζωτο, το διοξείδιο του άνθρακα, το αργό και το ήλιο.

Τα αδρανή αέρια ανακάλυψε πρώτος ο Βρετανός (Σκωτσέζος) χημικός Ουίλιαμ Ράμσεϊ (Sir William Ramsay) (1852-1916) το Καλοκαίρι του 1894 δίνοντας τις ονομασίες αυτών εκ της ελληνικής γλώσσας ξεκινώντας από το Αργό. Στη συνέχεια με τη συνεργασία του Μόρις Τράιβερς ανακάλυψε το νέον, το κρυπτό και το ξένο. Για την επιτυχία του αυτή του απενεμήθη το Βραβείο Νόμπελ Χημείας το 1904 "*σε αναγνώριση των υπηρεσιών του στην ανακάλυψη των αδρανών αερίων στοιχείων στον αέρα*".

Δείτε επίσης
------------

* Αδρανοποίηση
* Γεννήτρια αδρανούς αερίου
* Γεννήτρια αζώτου

Πηγές
-----

* Εγκυκλοπαίδεια Πάπυρος Larousse Britannica τομ.2ος, σελ.353.
Για άλλες χρήσεις, δείτε: Ποσειδώνας.

Ο **Α. Ο. Ποσειδώνας Πάτρας** είναι αθλητικός σύλλογος από την Πάτρα

Ιδρύθηκε το 1981 με τμήματα υποβρύχιου κυνηγιού, ψαρέματος και τεχνικής κολύμβησης. Αργότερα ιδρύθηκαν και τμήματα για κολύμβησης, καταδύσεων, ποδοσφαίρου, συγχρονισμένης κολύμβησης και πινγκ πονγκ. Το 1989 ιδρύθηκε το τμήμα υδατοσφαίρισης. Το 2005 συγχωνεύτηκε με τον Θρίαμβο και τον ΟΠΑΘΑ, δημιουργώντας τη Ν.Ε. Πατρών.

Υδατοσφαίριση
-------------

Το γυναικείο τμήμα υδατοσφαίρισης έχει συμμετάσχει στην Α΄Εθνική  το 1996, 1998, 1999, 2000, 2001, 2002, 2003, 2004, 2005, 2006, 2007. 

### Τίτλοι

Ομάδα ανδρών

* Πρωτάθλημα Δ Εθνικής: 1992
* Πρωτάθλημα Γ Εθνικής: 1994,1998

Ομάδα γυναικών

* Πρωτάθλημα Α2 Εθνικής: 1998
* Πρωτάθλημα Β Εθνικής: 1995
* Πρωτάθλημα Γ Εθνικής: 1994

Αναφορές
--------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  Εφημερίδα Πελοπόννησος , Φύλο 3 Σεπτεμβρίου 2007, σελίδες 40 και 41.
Στην ελληνική μυθολογία με το όνομα **Αιχμαγόρας** είναι γνωστός ένας γιος του Ηρακλή και της Φιαλώς, θυγατέρας του Αρκάδα ήρωα Αλκιμέδοντα. Σύμφωνα με τον μύθο, όταν ο Αλκιμέδοντας έμαθε ότι η Φιαλώ γέννησε εξώγαμο παιδί, οργίσθηκε και την έδεσε μαζί με το παιδί της σε ένα δένδρο πάνω στο βουνό για να κατασπαραχθούν από τα θηρία. Μια κίσσα όμως που άκουσε το κλάμα του νεογέννητου βρέφους άρχισε να το μιμείται. Ο Ηρακλής, που βρισκόταν ακόμα στην Αρκαδία και περνούσε τυχαία από εκεί, άκουσε τη μίμηση του πουλιού. Νομίζοντας ότι είναι πραγματικά κλάμα παιδιού, ακολούθησε τη φωνή και τελικά βρέθηκε μπροστά στη Φιαλώ και το μωρό, οπότε τους απελευθέρωσε. Οι Αρκάδες ονόμασαν το βρέφος Αιχμαγόρα. Μια πηγή που βρισκόταν στην περιοχή ονομάστηκε έκτοτε Κίσσα, από το πουλί που οδήγησε τον Ηρακλή.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 77-78

  


|  |  |
| --- | --- |
| 

|  |
| --- |
| * Πύλη:Μυθολογία
* Πύλη:Ελληνική μυθολογία
 |

 |
Ο **Έλφβαλντ Β΄ της Νορθουμβρίας**, σφετεριστής βασιλιάς της Νορθουμβρίας (806 - 808) διαδέχθηκε τον Ίρντγουλφ της Νορθουμβρίας μετά την εκθρόνιση του (806). Η πληροφορία παρέχεται από ανώνυμα κείμενα των Σαξόνων και από τον μετέπειτα ιστορικό Ρογήρο του Γουεντόβερ, ο Ρογήρος ισχυρίζεται ότι ο Έλφβαλντ ανέτρεψε τον Ίρντγουλφ. 
Ο Ίρντγουλφ κατέφυγε στην αυλή του βασιλιά των Φράγκων Καρλομάγνου και στην συνέχεια στον πάπα Λέων Γ΄ σύμφωνα με τις Φραγκικές πηγές μετά από μια διετία (808) με την βοήθεια του αυτοκράτορα και του πάπα ανέτρεψε τον σφετεριστή Έλφβαλντ και επανήλθε στον θρόνο του. Οι Αγγλοσαξονικές πηγές αναφέρουν αντίθετα ότι ο Έλφβαλντ ανατράπηκε την ίδια χρονιά αλλά δεν τον διαδέχθηκε ο Ίρντγουλφ, τον διαδέχθηκε ο γιος του Ίνριντ της Νορθουμβρίας. Σύμφωνα με γραπτές πηγές κατά την διάρκεια της βασιλείας του Έλφβαλντ Β΄ κόπηκε μεγάλος αριθμός από νομίσματα στο νομισματοκοπείο της Γιορκ από έναν νομισματοκόπο με το όνομα Κάθχιρντ.
Ο συγγραφέας Κόλλινγκουντ (1854 - 1932) στο έργο του *"Οι προτιμήσεις του βασιλιά Έλφβαλντ"* (1917) δίνει αναλυτικές περιγραφές για την βασιλεία του Έλφβαλντ, το έργο του ήταν προϊόν βαθύτατης μελέτης της ιστορίας της Νορθουμβρίας το οποίο στην συνέχεια ανατυπώθηκε (1919).

Πηγές
-----

* Kirby, D.P. The Earliest English Kings. London: Unwin Hyman, 1991.
* Rollason, David (2004). "Eardwulf (fl. 796–c.830), king of Northumbria". Oxford Dictionary of National Biography. Oxford University Press. Retrieved 2007-10-03.
* Yorke, Barbara, Kings and Kingdoms of early Anglo-Saxon England. London: Seaby, 1990.

Εξωτερικοί σύνδεσμοι
--------------------

* Έλφβαλντ

|  |
| --- |
| Έλφβαλντ Β΄ της Νορθουμβρίας  **Θάνατος:** 841 |
| Βασιλικοί τίτλοι |
| ΠροκάτοχοςΊρντγουλφ της Νορθουμβρίας | **Βασιλιάς της Νορθουμβρίας**806 - 808 | ΔιάδοχοςΊνριντ της Νορθουμβρίας |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 38603637
* LCCN: n94046706

 |

 |
Ο **Έλστον Τέρνερ Τζούνιορ** (γεννήθηκε στις 6 Μαρτίου 1990)  είναι Αμερικανός επαγγελματίας καλαθοσφαιριστές του Ηρακλή της Ελληνικής Α1 Κατηγορίας. Είναι ένας σμολ φόργουορντ 1, 96 μέτρων και 96 κιλών που μπορεί επίσης να παίξει ως σούτινγκ γκαρντ, έπαιξε για τους Ουάσινγκτον Χάσκις και στους Τέξας A&amp;M Άγκις πριν πάει στο εξωτερικό στην Ευρώπη για να παίξει για πολλούς συλλόγους στην Ιταλία, τη Γαλλία, τη Γερμανία και την Ελλάδα.

Λύκειο
------

Ο Τέρνερ φοίτησε στο λύκειο του Έλκινς, στο Μιζούρι Σίτι του Τέξας, όπου έπαιξε μπάσκετ.

Κολεγιακή σταδιοδρομία
----------------------

Ο Τέρνερ έπαιξε κολεγιακό μπάσκετ για τους Ουάσινγκτον Χάσκις, από το 2008 έως το 2010 και για τους Τέξας A&amp;M Άγκις από το 2011 έως το 2013. Ως ανώτερος, είχε κατά μέσο όρο 17,5 πόντους, 3 ριμπάουντ και 2,3 ασίστ ανά αγώνα.

Επαγγελματική πορεία
--------------------

Ο Τέρνερ ξεκίνησε ως επαγγελματίας με την Πέζαρο της 1ης Ιταλίας. Στις 5 Ιουλίου 2014, μετακόμισε στην Ελάν Σαλόν.  Έπαιξε μόνο ένα παιχνίδι με τον γαλλικό σύλλογο, πριν πάει στη Νιου Μπάσκετ Μπρίντιζι στην Ιταλία. 

Από το 2015 έως το 2017, ο Τέρνερ εντάχθηκε στη Βανόλι Κρεμόνα. Την επόμενη χρονιά, έπαιξε με την Σιένα και την Κουόρε Νάπολι της A2 Ιταλίας .

Την επόμενη χρονιά, αγωνίστηκε στην Αϊσμπέρεν Μπρεμερχάβεν της 1ης Γερμανίας.  Με την Μπρεμερχάβεν είχε μέσο όρο 12,7 πόντους, 2,5 ριμπάουντ και 3,8 ασίστ ανά αγώνα.

Στις 7 Ιανουαρίου 2020, ο Τέρνερ εντάχθηκε στον Ήφαιστο Λήμνου της Ελληνικής Α1 Κατηγορίας. Την επόμενη περίοδο αγωνίστηκε στον ΠΑΟΚ στο ίδιο πρωτάθλημα.  Στις 6 Αυγούστου 2021, ο Τέρνερ μετακόμισε στον άλλο σύλλογο της Θεσσαλονίκης τον Ηρακλή .

Προσωπικές πληροφορίες
----------------------

Ο πατέρας του Τέρνερ, Έλστον, έπαιζε γκαρντ για την Όλε Μις. Έπαιξε επίσης 9 χρονιές στο NBA, από το 1982 έως το 1989. Αυτή τη στιγμή είναι βοηθός προπονητή στους Χιούστον Ρόκετς .

Παραπομπές
----------

1. ↑  «ELSTON TURNER basketball profile».
2. ↑  Elston Turner Texas A&M Aggies.
3. ↑  Elston Turner RealGM.com Profile.
4. ↑  «Elston Turner pens with Chalon-Sur-Saone». *latestbasketballnews.com*. 5 July 2014.. Ανακτήθηκε στις 29 November 2020.
5. ↑  «Elston Turner moves to Enel Brindisi». *latestbasketballnews.com*. 2 October 2014.. Ανακτήθηκε στις 29 November 2020.
6. ↑  «Elston Turner signs with Eisbaren-Bremerhaven». *sportando.basketball*. 31 July 2018.. Ανακτήθηκε στις 29 November 2020.
7. ↑  «Elston Turner Jr joins PAOK Thessaloniki». *sportando.basketball*. 19 July 2020.. Ανακτήθηκε στις 29 November 2020.
8. ↑  «Elston Turner signs at Iraklis». *Eurobasket*. 6 Αυγούστου 2021. Ανακτήθηκε στις 6 Αυγούστου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
Ο **Ανουάρ Μοχάμεντ Τουχαμί** (*Anuar Mohamed Tuhami*, γενν. 15 Ιανουαρίου 1995) είναι Μαροκινός ποδοσφαιριστής, γεννημένος στην Ισπανία, ο οποίος αγωνίζεται ως κεντρικός μέσος για τον Παναθηναϊκό, με δανεισμό από τη Ρεάλ Βαγιαδολίδ.

Σταδιοδρομία σε συλλόγους
-------------------------

### Ρεάλ Βαγιαδολίδ

Γεννημένος στη Θέουτα, ο Ανουάρ εκπαιδεύτηκε στις ακαδημίες νέων της Ρεάλ Βαγιαδολίδ και έκανε το ντεμπούτο του με την Ρεάλ Βαγιαδολίδ Β τη σεζόν 2012-13 στην Τερθέρα Ντιβισιόν, σε ηλικία 17 ετών. 

Ο Ανουάρ έκανε το ντεμπούτο του με την πρώτη ομάδα στις 15 Οκτωβρίου 2014, αντικαθιστώντας τον Άλβαρο Ρούμπιο στο 77ο λεπτό μίας νίκης με 2-0 επί της Χιρόνα για το Κύπελλο Ισπανίας 2014-15. Έκανε το ντεμπούτο του στη Σεγούντα Ντιβισιόν την 1η Μαΐου 2016, μπαίνοντας ως αλλαγή στην ισοπαλία με 1-1 εναντίον της Λούγο. 

Στις 12 Νοεμβρίου 2017, αφού είχες γίνει βασικός υπό το νέο προπονητή Λουίς Θέσαρ Σαμπέδρο, ο Ανουάρ ανανέωσε το συμβόλαιο του μέχρι το 2020. Σημείωσε το πρώτο του γκολ στις 19 Δεκεμβρίου, στη νίκη με 3-2 επί της Ρεάλ Σαραγόσα. 

Ο Ανουάρ συνέβαλε με ένα γκολ σε 29 συμμετοχές (συμπεριλαμβανομένων των πλέι-οφ), καθώς η ομάδα του κέρδισε την άνοδο στην Πριμέρα Ντιβισιόν. Έκανε το ντεμπούτο του στην κορυφαία κατηγορία του ισπανικού ποδοσφαίρου στις 17 Αυγούστου 2018, ξεκινώντας βασικός στην εκτός έδρας ισοπαλία με 0-0 εναντίον της Χιρόνα.

#### Παναθηναϊκός (δανεισμός)

Στις 13 Ιανουαρίου 2020, ο Παναθηναϊκός ανακοίνωσε τον δανεισμό του Ανουάρ για 6 μήνες.

Διεθνής σταδιοδρομία
--------------------

Γεννημένος στην Ισπανία, ο Ανουάρ έχει καταγωγή από το Μαρόκο. Εκπροσώπησε την Εθνική Μαρόκου σε μία φιλική ισοπαλία με 1-1 εναντίον της Μπουρκίνα Φάσο στις 6 Σεπτεμβρίου 2019.

Παραπομπές
----------

1. ↑  (πολλαπλές γλώσσες) *Transfermarkt*. 327126. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. anuar/28493.
3. ↑  428105. Ανακτήθηκε στις 22  Απριλίου 2022.
4. ↑  «Ni VAR ni puntería» (στα Ισπανικά). Marca. 17 Αυγούστου 2018. Ανακτήθηκε στις 20 Αυγούστου 2018.
5. ↑  «Παναθηναϊκός: Στα πράσινα ο Ανουάρ για έξι μήνες». *www.tanea.gr*. 13 Ιανουαρίου 2020.
6. ↑  «Μαρόκο vs Μπουρκίνα Φάσο - 6 Σεπτεμβρίου 2019 - Soccerway». *ca.soccerway.com*. Αρχειοθετήθηκε από το πρωτότυπο στις 11 Αυγούστου 2021. Ανακτήθηκε στις 12 Ιανουαρίου 2020.

Εξωτερικοί σύνδεσμοι
--------------------

* Προφίλ Anuar στο BDFutbol
* Προφίλ στο Transfermarkt.com
* (Αγγλικά) Προφίλ Anuar στο Soccerway
Οι ***Αιτναίαι*** ήταν δράμα του αρχαίου Αθηναίου τραγικού ποιητή Αισχύλου, το οποίο δεν έχει σωθεί. Είναι όμως γνωστό ότι γράφηκε στη Σικελία το έτος 475 π.Χ. όταν ο Αισχύλος βρισκόταν εκεί μετά από πρόσκληση του τυράννου Ιέρωνα Α΄. Στο έργο αυτό ανήκει το τέλος μιας υπόθεσης που δίνεται σε έναν από τους πολυπληθείς Παπύρους της Οξυρρύγχου. Συγκεκριμένα, ένα από τα αποσπάσματα του Αισχύλου που βρέθηκαν στον πάπυρο παρουσιάζει τον Δία να αποστέλλει τη Δίκη στους ανθρώπους για να τους φέρει την ευτυχία. Ο Έντουαρντ Φραίνκελ (Fraenkel) συσχέτισε το απόσπασμα αυτό με το έργο *Αιτναίαι* και απέδειξε ότι αποτελεί μέρος του.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 138
Χαρακτηριστικά και Σύμβολα
--------------------------

Στη σουμεριακή μυθολογία, οι **Ανουνάκι** είναι οι αξιωματικοί του σουμεριανου θεού Ανού. Ανουνάκι είναι είτε συλλογικό όνομα για τους θεούς του ουρανού και της γης είτε σε άλλες περιπτώσεις μόνο για τους θεούς του κάτω κόσμου (ιδίως από το δεύτερο μισό της δεύτερης χιλιετίας). Το όνομα τους σημαίνει οι απόγονοι του βασιλιά του Ουρανού Ανού, « Anunnaki sha shamê u erSetim», «οι Ανουνάκι του ουρανού και της γης». Μερικές φορές γίνεται διαφοροποίηση όσον αφορά την αναγραφή του συνόλου των θεών. Οι *Ιγγίγγι* σε αυτή την περίπτωση είναι οι θεοί του ουρανού, ενώ οι Ανουνάκι αναφέρονται στους θεούς του κάτω κόσμου. Ιγγίγγι είναι όρος με άγνωστη προέλευση και νόημα. Στο έπος της δημιουργίας για παράδειγμα, ο Μαρδούκ έχει μια ερώτηση προς έναν Ανουνάκι και η απάντηση δίνεται από έναν Ιγγίγγι.

Μύθοι
-----

Τους Ανουνάκι τους βλέπουμε κυρίως στο μύθο του Ντουμούζι και της Ινάννα όταν εκείνη κατεβαίνει στον κάτω κόσμο (Ιρκάλλα) όπου κυριαρχεί η αδερφή της Ερεσκιγκάλ. Όταν φτάνει στον κάτω κόσμο την υποδέχεται ο *φύλακας των επτά πυλών*, Νέτι. Οι επτά πύλες αντιστοιχούν στους 7 Ανουνάκι - φύλακες. Η Ινάννα περνώντας από κάθε πύλη αφήνει υποχρεωτικά κάτι που έχει πάνω της ώστε στο τέλος να παρουσιαστεί εντελώς γυμνή μπροστά στην Ερεσκιγκάλ. Το έπος αναφέρει ότι σε κάθε μία από τις 7 πύλες η Ινάννα ρωτάει για ποιο λόγο θα πρέπει να αφήσει το αντικείμενο που της ζητείται και ο εκάστοτε Ανουνάκι απαντάει ότι έτσι είναι το τυπικό, έτσι πρέπει.
Επίσης αναφέρονται στο Έπος του Γιλγαμές όταν ο Ουτναπιστίμ εξιστορεί τον μύθο του κατακλυσμού. Κάποια στιγμή εμφανίζονται οι 7 κριτές του κάτω κόσμου και βάζουν φωτιά στη γη ενόσω η πλημμύρα πλησιάζει.

Βιβλιογραφία
------------

1. *Κείμενα της Εγγύς Ανατολής, Ενούμα Έλις*, Σειρά: Τα κείμενα των Λαών - Εκδ. Καστανιώτη
2. *Μυθολογία της Μέσης Ανατολή*ς - Ε.Χουκ – Εκδ. Γ.Αναγνωστίδη.
3. *Μύθοι της Μεσοποταμίας* - Henrietta Mc Call – Εκδ. Δημ. Ν. Παπαδήμα
Ο **Αιτωλός ο Αιτωλός** ήταν, στην ελληνική μυθολογία, γιος του Ενδυμίωνα, τρισέγγονος του Δευκαλίωνα και μίας Ναϊάδας νύμφης ή Ιφιάνασσας.

Οικογένεια
----------

Σύμφωνα με τον Παυσανία, η μητέρα του Αιτωλού ονομάστηκε Αστερόδεια, Χρώμια ή Υπερίππη. Ήταν παντρεμένος με την Προνόη, με την οποία απέκτησε δύο γιους, τους Πλευρώνα και Καλυδώνα. Οι αδελφοί του ήταν οι Παίωνας, Επειός και άλλοι.   Σε μία αναφορά, ο Αιτωλός ήταν ο γιος της Πρωτογένειας από το Δία και ο αδελφός του Αέθλιου, του Όπου  και, πιθανώς, του Δώρου. Ένας άλλος μύθος περιγράφει επίσης τον Αιτωλό ως γιο του Αμφικτύονα και πατέρα του Φύσκου, πατέρα του Λοκρού.

Μυθολογία
---------

Ο πατέρας του Αιτωλού υποχρέωσε αυτόν και τους δύο αδερφούς του, τον Παίωνα και τον Επειό, να αποφασίσουν με διαγωνισμό στην Ολυμπία ποιος από αυτούς θα έπρεπε να τον διαδεχτεί στο βασίλειο της Ηλείας. Ο Επειός κατέκτησε τη νίκη και κατέλαβε το θρόνο μετά τον πατέρα του και μετά το θάνατο του τον ο Αιτωλός. Κατά τη διάρκεια των αγώνων για τη κηδεία του που διεξάγονται προς τιμήν του Αζάνα, έτρεξε με το άρμα του πάνω από τον Άπις, το γιο του Ιάσονα ή του Σαλμωνέα, και τον σκότωσε, οπότε εκδιώχθηκε από τους γιους του Άπι. Στη συνέχεια, η βασιλεία πέρασε στον Ηλείο, γιο της αδερφής του Ευρυκύδα.  Αφού έφυγε από την Πελοπόννησο, πήγε στη χώρα του Κουρήτων, μεταξύ του Αχελώου και του Κορινθιακού κόλπου, όπου σκότωσε τους Δώρο, Λαόδοκο και Πολυποίτη, τους γιους του Απόλλωνα και της Φθίας και έδωσε στη χώρα το όνομα Αιτωλία. Αυτή η ιστορία είναι μόνο μια μυθική αναφορά στον αποικισμό της Αιτωλίας.

Παραπομπές
----------

1. ↑  Σμιθ, Ουίλλιαμ (1870), «Αιτωλός (1)», στο: Smith, William, επιμ. *Λεξικό της ελληνικής και ρωμαϊκής βιογραφίας και μυθολογίας*, **1**, Βοστόνη, σελ. 54, ανακτήθηκε στις 2019-08-04
2. 1 2  Βιβλιοθήκη Απολλοδώρου*. Bibliotheca, 1.7.6*
3. ↑  Παυσανίας, 5. 1. § 4
4. ↑  Στέφανος ο Βυζάντιος, *s.v.*
5. ↑  Κόνων, *Αφηγήσεις* 14.
6. ↑  Σχόλια του Πίνδαρου, Ολυμπία Οδή 1. 28
7. ↑  Σχόλια του Πίνδαρου, Ολυμπία Οδή 9. 85
8. ↑  Σχόλια του Απολλώνιου, *Αργοναυτικά* 4.1780
9. ↑  Λογοτεχνία Κλιμεντίνης, *Αναγνωρίσεις* 21
10. ↑  Στέφανος ο Βυζάντιος, s. v. *Φύσκος*
11. ↑  Παυσανίας, 5. 1. § 8
12. ↑  Στράβων, *Γεωγραφία*, 8. 3. 33
13. ↑  Στράβων, *Γεωγραφία*, 10. 2 ff
Η **Αιόλη** ήταν μικρή πόλη της αρχαίας Θεσσαλίας. Αναφέρεται σε μία επιγραφή επάνω σε πλάκα, σύμφωνα με την οποία οι στρατηγοί Διονυσόδωρος του Ευφραίου και Μένης του Ιππίου κατάγονταν από την Αιόλη. Η πλάκα αυτή βρίσκεται σήμερα στο Μουσείο του Βόλου.

Η ακριβής τοποθεσία της Αιόλης είναι άγνωστη. Κατά τον Wace πάντως βρισκόταν στη θέση του Κατηγιώργη Πηλίου, ενώ σύμφωνα με τον Α. Αρβανιτόπουλο βρισκόταν στην κοιλάδα της Μπούφας.

Παραπομπές
----------

1. ↑  Wace, Alan J.B. & Thomson, M.: *Prehistoric Thessaly: being some account of recent excavations and explorations in north-eastern Greece from Lake Kopais to the borders of Macedonia*, Cambridge University Press, Cambridge 1912

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 25
Η **ώρα Μαντράς** ήταν ζώνη ώρας που ιδρύθηκε το 1802 από τον Τζον Γκόλντινγκχαμ, τον πρώτο επίσημο αστρονόμος της Βρετανικής Εταιρείας Ανατολικών Ινδιών στην Ινδία, όταν αυτός καθορίζεται το γεωγραφικό μήκος του Μαντράς ως 5 ώρες, 21 λεπτά και 14 δευτερόλεπτα μπροστά από την Ώρα Γκρίνουιτς. Έχει περιγραφεί ως 9 λεπτά πίσω της UTC+5:30 και 33 λεπτά και 20 δευτερόλεπτα πίσω από την ώρα Καλκούτας, το οποίο την τοποθετεί στην ζώνη ώρας UTC+5:21. Πριν από την ανεξαρτησία της Ινδίας, ήταν ο πιο κοντινός πρόδρομος στην Χειμερινη΄Ώρα Ινδίας, η οποία προέρχεται από την τοποθεσία του παρατηρητηρίου στο γεωγραφικό μήκος 82.5°Α στο Σανκαργκάρ του Αλαχαμπάντ στο Ούταρ Πραντές.

Μετά από τη σύσταση της Ώρας Βομβάης και της Ώρας Καλκούτας ως τις δύο επίσημες ζώνες ώρας της Βρετανικής Ινδίας το 1884, οι σιδηροδρομικές εταιρείες στην Ινδία άρχισαν να χρησιμοποιούν την ώρα Μαντράς ως ενδιάμεση ζώνη ώρας μεταξύ των δύο ζωνών. Αυτό οδήγησε την ώρα Μαντράς να είναι επίσης γνωστή ως "Σιδηροδρομική ώρα της Ινδίας".

Δείτε επίσης
------------

* Ινδική Χειμερινή Ώρα
* Ώρα Βομβάης
* Ώρα Καλκούτας
* Ώρα Πορτ Μπλερ
* Σιδηροδρομική ώρα της Ινδίας

Παραπομπές
----------

1. ↑  «Eclipses of the Satellites of Jupiter, observed by John Goldingham and under his Superintendence, at Madras, in the East Indies». *A Journal of Natural Philosophy, Chemistry, and the Arts* (London: Stratford, Crown Court and Temple Bar) **22**: 153–156. 1809. .
2. ↑  «On Time in India». *Proceedings of the Asiatic Society of Bengal* (Calcutta: Asiatic Society of Bengal): 49–55. April 1899. .
3. ↑  «On the Introduction of a Standard Time for India». *Proceedings of the Asiatic Society of Bengal* (Calcutta: Asiatic Society of Bengal): 62–66. June 1899. .
4. ↑  «Odds and Ends». *www.irfca.org*. Indian Railways Fan Club]. Ανακτήθηκε στις 3 Ιουνίου 2013.
Ο **Άλμπερτ Μάμερι** αγγλ. (Albert Mummery) ήταν Άγγλος ανεξάρτητος οικονομολόγος και διάσημος ορειβάτης που έζησε στο δεύτερο ήμισυ του 19ου αιώνα και έχασε τη ζωή του από χιονοστιβάδα το 1895 όταν προσπάθησε να κατακτήσει το Νάνγκα Παρμπάτ. Πρότεινε ότι αιτία των περιοδικών κάμψεων της οικονομίας ήταν η υπέρμετρη αποταμίευση. Μαζί με τον Τζον Χόμπσον έγραψαν τη Φυσιολογία της Βιομηχανία (The Physiology of Industry), όπου ανέλυαν την θεωρία τους, η οποία όμως θεωρήθηκε ανόητη και επιζήμια.

Ορειβασία
---------

Πέρα από την ενασχόλησή του με την οικονομία, ο Μάμερι επικεντρώθηκε στην ορειβασία και έγινε ένας από τους διασημότερους ορειβάτες της εποχής του. Ο Μάμερι ολοκλήρωσε το 1888 την πρώτη ανάβαση στο όρος Ντιχ-Τάου, τη δεύτερη ψηλότερη κορυφή της οροσειράς του Καυκάσου. Τη δεκαετία του 1890 ολοκλήρωσε μερικές αναβάσεις στις Άλπεις χωρίς οδηγό, μαζί με τους Νόρμαν Κόλι, Τζέφρι Χέιστινγκς και Γουίλιαμ Σέσιλ Σλίνγκσμι. Επίσης ασχολήθηκε με την αναρρίχηση στους γκρεμούς από κιμωλία στο Ντόβερ, νότια Αγγλία. Το 1895 προσπάθησε μαζί με τους Κόλι και Χέιστινγκς να αναρριχηθούν στο Νάνγκα Παρμπάτ, ένα βουνό στα Ιμαλάια που ξεπερνά σε ύψος τα 8 χιλιόμετρα, αλλά αυτός μαζί με δύο Γκούρχα χάθηκε σε ένα μονοπάτι, πιθανόν λόγω χιονοστιβάδας. Το σώμα του δεν βρέθηκε. Η μη χρήση οδηγών και η ανάληψη πολλών κινδύνων ξεχώρισε τον Μάμερι από τους άλλους ορειβάτες εκείνης της εποχής και η ορειβατική του φιλοσοφία συνέχισε να είναι δημοφιλής. Περιέγραψε τις εμπειρίες του στο βιβλίο *My Climbs in the Alps and Caucasus* (1895).

Παραπομπές
----------

1. 1 2  «Encyclopædia Britannica» (Αγγλικά) biography/Albert-Frederick-Mummery. Ανακτήθηκε στις 9  Οκτωβρίου 2017.
2. 1 2  (Αγγλικά) *Find A Grave*. 33304970. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12315443r. Ανακτήθηκε στις 10  Οκτωβρίου 2015.

Πηγές
-----

* Oxford Dictionary of NatiBiography, Oxford University Press, 2004

Εξωτερικοί σύνδεσμοι
--------------------

* Πολυμέσα σχετικά με το θέμα  Albert Frederick Mummery στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 95199819
* LCCN: n87872535
* ISNI: 0000 0001 2144 176X
* GND: 119071762
* SUDOC: 032050798
* BNF: cb12315443r (data)
* NLA: 35096965
* NDL: 00524643
* NKC: vse2011648756
* BNE: XX1598276

 |

 |
Το έμβλημα της πολιτείας
Το **έμβλημα της Αλαμπάμα** είναι το έμβλημα που χρησιμοποιεί επίσημα η πολιτεία της Αλαμπάμα από το 1939.

Έμβλημα του 1817
----------------

Το πρώτο έμβλημα σχεδιάστηκε το 1817 από τον Γουίλιαμ Μπιμπ τότε κυβερνήτη της περιοχής της Αλαμπάμα και αργότερα και της πολιτείας. Όταν η Αλαμπάμα έγινε πολιτεία το 1819 το νομοθετικό σώμα της πολιτείας υιοθέτησε το σχέδιο του τωρινού επίσημου εμβλήματος. Το έμβλημα εκθέτει σε περίοπτη θέση που δείχνει τον χάρτη της πολιτείας τονίζοντας τα σημαντικά γι' αυτήν ποτάμια. Στο έμβλημα ήταν τοποθετημένο και ένα δέντρο χωρίς να αναγράφεται καμία φράση.

Έμβλημα του 1868
----------------

Το έμβλημα της πολιτείας την περίοδο 1868-1939
Αυτό το σχέδιο αντικαταστήθηκε από ένα άλλο στις 29 Δεκεμβρίου 1868. Το έμβλημα ήταν κυκλικό και στην πάνω θέση του κύκλου αναγραφόταν η λέξη Alabama (Αλαμπάμα) ενώ στο κάτω μέρος η λέξη Great Seal (Έμβλημα). Στο κέντρο του κύκλου βρίσκονταν ένας αετός με τα φτερά του ανοιχτά να κάθετε υπερήφανα πάνω στην εθνική ασπίδα με τρία βέλη στο αριστερό του νύχι. Ο αετός κρατάει στο ράμφος του μια γιρλάντα στην οποία αναγράφεται η φράση «HERE WE REST» δηλαδή εδώ αναπαυόμαστε.

Αυτό το έμβλημα ακόμα χρησιμοποιείται από το τμήμα εργασίας της πολιτείας.

Έμβλημα του 1939
----------------

Το 1939 μετά από αίτηση του κυβερνήτη Φρανκ Ντίξον χρησιμοποιήθηκε πάλι το σχέδιο του χάρτη όπως και στο αρχικό έμβλημα. Το νέο έμβλημα υιοθετήθηκε μετά από ειδική συνεδρίαση που ζητήθηκε από τον κυβερνήτη. Το έμβλημα είναι κυκλικό και στην πάνω θέση του αναγράφεται η λέξη Alabama (Αλαμπάμα) ενώ στην κάτω θέση η λέξη Great Seal (Έμβλημα). Στο κέντρο του κύκλου βρίσκεται ο χάρτης της πολιτείας με τα βασικότερα ποτάμια της. Δίπλα θα βρίσκονται και όλες οι συνοριακές πολιτείες της Αλαμπάμα.

Άλλα κυβερνητικά εμβλήματα της Αλαμπάμα
---------------------------------------

* Έμβλημα του κυβερνήτη της ΑλαμπάμαΈμβλημα του κυβερνήτη της Αλαμπάμα
* Έμβλημα του υποκυβερνήτη της ΑλαμπάμαΈμβλημα του υποκυβερνήτη της Αλαμπάμα
* Έμβλημα του ομιλητή της Βουλής των ΑντιπροσώπωνΈμβλημα του ομιλητή της Βουλής των Αντιπροσώπων
* Έμβλημα του δικαστικού συστήματος της πολιτείαςΈμβλημα του δικαστικού συστήματος της πολιτείας
* Έμβλημα του γενικού εισαγγελέα της ΑλαμπάμαΈμβλημα του γενικού εισαγγελέα της Αλαμπάμα
* Έμβλημα της γεωργία και της γεωργίας και της βιομηχανίας της ΑλαμπάμαΈμβλημα της γεωργία και της γεωργίας και της βιομηχανίας της Αλαμπάμα
* Έμβλημα του υπουργείου εργασίας της ΑλαμπάμαΈμβλημα του υπουργείου εργασίας της Αλαμπάμα
* Έμβλημα του θησαυροφυλακίου της ΑλαμπάμαΈμβλημα του θησαυροφυλακίου της Αλαμπάμα
* Έμβλημα της Εθνικής φρουράς της ΑλαμπάμαΈμβλημα της Εθνικής φρουράς της Αλαμπάμα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Seal of Alabama  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Ώρα στη Ρωσία**  

|  | Ώρα | Ζώνη |
| --- | --- | --- |
|  | UTC+02:00 | MSK−1: Ώρα Καλίνινγκραντ |
|  | UTC+03:00 | MSK:  Ώρα Μόσχας |
|  | UTC+04:00 | MSK+1:  Ώρα Σαμάρα |
|  | UTC+05:00 | MSK+2: Ώρα Αικατερινούπολης |
|  | UTC+06:00 | MSK+3: Ώρα Ομσκ |
|  | UTC+07:00 | MSK+4: Ώρα Νοβοσιμπίρσκ |
|  | UTC+07:00 | MSK+4: Ώρα Κρασνογιάρσκ |
|  | UTC+08:00 | MSK+5: Ώρα Ιρκούτσκ |
|  | UTC+09:00 | MSK+6: Ώρα Γιακούτσκ |
|  | UTC+10:00 | MSK+7: Ώρα Βλαδιβοστόκ |
|  | UTC+11:00 | MSK+8: Ώρα Μαγκαντάν |
|  | UTC+12:00 | MSK+9: Ώρα Καμτσάτκα |

Η **ώρα Σαμάρας** (**SAMT**) είναι ζώνη ώρας 4 ώρες μπροστά από τον UTC (UTC+04:00) και μια ώρα μπροστά από την ώρα Μόσχας (MSK+1). Χρησιμοποιείται στην περιφέρεια Σαμάρα, την δημοκρατία των Ουντμούρτ, την περιφέρεια Αστραχάν, την περιφέρεια Ουλιάνοφσκ και την περιφέρεια Σαράτοφ.

Ιστορία
-------

Μέχρι την μεταρρύθμιση στις 28 Μαρτίου 2010, η ώρα Σαμάρα ήταν η UTC+4 τον χειμώνα και η θερινή ώρα Σαμάρα (SAMST) ήταν UTC+5 το καλοκαίρι. Από αυτήν την ημερομηνία, καταργήθηκε, αλλά ενώθηκε με την θερινή ώρα Μόσχας. Τον Μάρτιο του 2011, η ώρα Μόσχας μετακινήθηκε προς τα εμπρός χρησιμοποιώντας την ζώνη ώρας UTC+4 όλο το χρόνο, και η ώρα Σαμάρα αποκαταστάθηκε στις 26 Οκτωβρίου 2014, όταν η ώρα Μόσχας μετακινήθηκε μια ώρα πίσω στην ζώνη ώρας UTC+3 όλο τον χρόνο αλλά η περιφέρεια Σαμάρα και η δημοκρατία των Ουντμούρτ παρέμειναν στην UTC+4. Στις 27 Μαρτίου 2016, η περιφέρεια Ουλιάνοφσκ και η περιφέρεια Αστραχάν μετακινήθηκαν στην ώρα Σαμάρα, αλλάζοντας τα ρολόγια μια ώρα μπροστά από την ώρα Μόσχας. Στις 4 Δεκεμβρίου 2016, η περιφέρεια Σαράτοφ επίσης μετακινήθηκε στην ώρα Σαμάρα, μετακινώντας προς τα εμπρός τα ρολόγια 1 ώρα μπροστά από την ώρα Μόσχας.

Παραπομπές
----------

1. ↑  Постановление Правительства Российской Федерации от 17 марта 2010 г.
2. ↑  Постановление Правительства Российской Федерации от 19 марта 2010 г.
3. ↑  Федеральный закон Российской Федерации от 15 февраля 2016 г.
4. ↑  Федеральный закон Российской Федерации от 9 марта 2016 г.
5. ↑  Προτεινόμενη αλλαγή ζώνης ώρας στην Περιφέρεια Σαράτοφ, Timeanddate.com 14 Νοεμβρίου 2016.
6. ↑  Ο Βλαντιμίρ Πούτιν υπέγραψε τον νόμο για την αλλαγή ώρας στην περιφέρεια Σαράτοφ, Vzglyad-info, 22 Νοεμβρίου 2016.
Ο **Άλμπερτ Μπράιαν ο νεότερος** είναι Αμερικανός πολιτικός, ο οποίος είναι ο 9ος και σημερινός Κυβερνήτης των Αμερικανικών Παρθένων Νήσων από τον Ιανουάριο του 2019. Επανεξελέγη στις εκλογές του 2022. Μέλος του Δημοκρατικού Κόμματος των Παρθένων Νήσων, υπήρξε προηγουμένως επίτροπος του υπουργείου Εργασίας των Παρθένων Νήσων. 

Κέρδισε τις προκριματικές εκλογές που έγιναν στις 4 Αυγούστου 2018 για το χρίσμα του Δημοκρατικού Κόμματος, συγκεντρώνοντας το 39,23% των ψήφων επικρατώντας του Άλισον Άλι Πέτρους (33,67%) και του Έιντζελ Ε. Ντόσον του νεότερου (26,68%). 

Στις 20 Νοεμβρίου 2018 ο Μπράιαν νίκησε τον τότε κυβερνήτη Κένεθ Μαπ και εξελέγη Κυβερνήτης των Παρθένων Νήσων, λαμβάνοντας το 55,04% των ψήφων. Ορκίστηκε στις 7 Ιανουαρίου 2019.

Εκλογή κυβερνήτη 2022
---------------------

Ο Μπράιαν ξεκίνησε την εκστρατεία για την επανεκλογή του στις 11 Μαΐου 2022. Στις προκριματικές εκλογές στις 6 Αυγούστου, ο Μπράιαν κέρδισε τον Κεντ Μπερνίερ τον πρεσβύτερο με ποσοστό 65,04% των ψήφων. Στις γενικές εκλογές στις 8 Νοεμβρίου επικράτησε του γερουσιαστή Κερτ Βίαλετ και δύο άλλων υποψηφίων, λαμβάνοντας το 56% των ψήφων.

Προσωπική ζωή
-------------

Ο Μπράιαν παντρεύτηκε ττην Γιολάντα Καμποντεβίλα από το νησί Σαιντ Κρουά το 1998. Αυτός και η σύζυγός του έχουν δύο κόρες, την Αλίγια και τη Σουμάγια.

Παραπομπές
----------

1. ↑  «National Governors Association». (Αγγλικά) Ανακτήθηκε στις 26  Ιουλίου 2021.
2. ↑  «Unofficial Territorial Results (8-14-18)». *2018 General Election*. Election System of the Virgin Islands. 14 Αυγούστου 2018. Ανακτήθηκε στις 23 Νοεμβρίου 2018.
3. ↑  «Albert Bryan elected Governor of the U.S. Virgin Islands». Αρχειοθετήθηκε από το πρωτότυπο στις 21 Απριλίου 2019. Ανακτήθηκε στις 19 Φεβρουαρίου 2019.
4. ↑  «Bryan and Roach announce bid for reelection». *Virgin Islands Daily News*. 11 Μαΐου 2022.
5. ↑  «Bryan Routs Vialet in Gubernatorial Race, Winning Reelection». *VI Consortium*. 8 Νοεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Albert Bryan στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4675157226621885410008
* GND: 1197915761

 |

 |